google/wiki40b huggingface dataset:
St. James's Palace

Historie

Palasset ble bestilt av kong Henrik VIII av England på steet til et tidligere hospital for spedalske dedikert helgenen Jakob den yngre. Det nye palasset, sekundært i kongens interesse for hans  Whitehall Palace, ble bygget i årene mellom 1531 og 1536 som en mindre residens for å unnslippe det formelle hofflivet. Det var langt mindre enn det nærliggende Whitehall, og arrangert tundt en rekke gårdsplasser, inkludert Colour Court, Ambassador's Court og Friary Court. De mest gjenkjennbare trekket er nordlige portportal som er konstruert med fire etasjer, to krenelerte, åttekantede tårn ved dets hjørner og en sentral klokke som dominerer øverste etasje og gavl. Klokken er et senere tillegg, og er datert fra 1731. Det er dekorert med initialene «H.A.» for Henrik og hans andre hustru Anne Boleyn. Kong Henrik bygget palasset i rød murstein med detaljer i mørkere murstein.
Palasset ble remodulert i 1544 med tak malt av Hans Holbein den yngre, og ble beskrevet som et «behagelig rojalistisk hus». To av barna til Henrik VIII døde i dette palasset, Henry FitzRoy, 1. hertug av Richmond og Somerset (1536)og Maria I av England (1558) Elisabeth I av England bodde ofte i palasset, og det er sagt at hun tilbrakte natten der i påvente av at den spanske armada skulle seile opp den engelske kanal.
Skoddebukta

Skoddebukta er en 4-7 km bred bukt øst for Isøyane, sørvest i Wedel Jarlsberg Land på Spitsbergen, Svalbard. Bukta er avgrenset av Isøyane og Isfjellbukta i nordvest, og Nottinghambukta i sørøst. I botnen av bukta når (Austre) Torellbreen helt ut i sjøen. Området tilhører Sør-Spitsbergen nasjonalpark.
Nord-Korea under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste)
Boksing under Sentralamerikanske og karibiske leker 1966

Boksing under Sentralamerikanske og karibiske leker 1966. Boksing var en av flere sporter i de tiende sentralamerikanske og karibiske leker som ble arrangert i San Juan på Puerto Rico i perioden 11. til 25. juli 1966. Det var åttende gangen som boksing var med i de sentralamerikanske og karibiske leker. Det ble konkurrert i ti vektklasser, kun for menn. Cuba ble beste nasjon med fem gullmedaljer foran Venezuela med fire.
Pseudoneaveia jacksoni

Levevis

Larvene lever av blågrønnbakterier, alger, lav og annet organisk materiale som de skraper av trestammer. De ser ut til alltid å leve i nærheten av kolonier av maur i slekten Crematogaster.
Disse sommerfuglene lever i skog.

Utbredelse

Arten er bare kjent fra den vestlige delen av Republikken Kongo.
Valeria Hontareva

Utdanning og yrkeskarriere

Gontareva gikk ut fra Kiev Polytekniske Institutt i 1987, og Kiev Nasjonale Økonomiske Universitet i 1997, der hun tok en mastergrad innen samfunnsøkonomi.
Etter endt utdanning i 1987 jobbet hun to år som juniorstipendiat ved det ukrainske justérvesenenet (Ukrainian Centre for Standardization and Metrology), før hun fra 1989 til 1993 jobbet som designingeniør ved instituttet Hiprostrommashyna. Etter dette dreide karrieren hennes mer over på finansnæringen. Hun jobbet fra 1993 til 1996 i den ukrainske Interbank Currency Exchange, før hun i 1996 ble direktør i Société Générale i Ukraina, og i 2001 ble hun visestyreformann i ING Bank. 
Den 19. juni 2014 ble hun utnevnt til sentralbanksjef for Ukrainas nasjonalbank, og overtok da etter Stepan Kubiv, som tiltrådte som fungerende sentralbanksjef i februar 2014.
Hontareva tok over sentralbanken i en periode med resesjon (økonomisk nedgang, fall i BNP) og politisk uro i Ukraina. Hun regnes som en reformist, og innførte tiltak for å rydde opp i finansnæringen, og reduserte også støtteoppkjøp av den ukrainske hryvniaen. Hennes politikk hadde større hos bl.a. IMF, men ble kritisert av en del aktører i finandnæringen og næringslivet.
Den 10. april 2017 varslet hun at hun trakk seg fra stillingen som sentralbanksjef, og hun gikk av 11. mai samme år. Hun uttalte ved sin avgang at hun anså at hennes oppgave var fullført, og at reformene var implementert. Jakiv Smolij overtok som sentralbanksjef etter Hontareva.
Tilleggsskatt

Tilleggsskatt kan ilegges etter ligningslovens kapittel 10. Vilkåret er at skattyteren har gitt uriktige eller mangelfulle opplysninger, eller unnlatt pliktig innlevering av selvangivelse eller næringsoppgave. Tilleggsskatt anses som straff etter EMK og har reist mange spørsmål om såkalt dobbeltstraff.
Terrorangrepene i Bagdad 1. februar 2008

Angrepet

En kvinnelige selvmordsbomber eksploderte omtrent klokken 10:20 (lokal tid, 0720GMT) ved al-Ghazl kjæledyrsmarkedet i sentrum av den irakiske hovedstaden. En annen bombe eksploderte så 20 minutter senere ved et fuglemarkef i al-Jadida-distriktet i det sørøstlige Bagdad.

Skader

99 mennesker ble drept og omtrent 208 såret av de to eksplosjonenen. Mange unge tenåringsgutter var blant de drepte.

Gjerningsmennene

En militær irakisk talsmann uttalte etter hendelsen at ekplosjonene ble utført av to kvinner med Downs Syndrom, som hadde blitt utstyrt med selvmordsbelter med 15 kg eksplosiver, og at de sannsynligvis ikke visste hva de ble bedt om å gjøre. I henhold til talsmannen ble begge bombene fjernutløst.
Den ene av kvinnene som skal ha blitt utnyttet til å sprenge seg selv i luften, var kjent for mange i området der bomben gikk av, og ble bare under navnet «den gale kvinnen». Ifølge et øyevitne som uttalte seg etter hendelsen, var kvinnen som ble brukt en tigger, og ble ikke sjekket, fordi hun var kvinner og fordi det var vanlig at tiggere bevegde seg på markedene.

Ansvar

Irakiske myndigheter hevdet at Al-Qaida stod bak terroraksjonen.

Reaksjoner

Iraks statsminister Nouri Maliki sa at bruken av tilbakestående understreker «terroristenes moralske degenerasjon og deres hat overfor menneskeheten». Han fortsatte med å si: «Jeg sverger på blodet til ofrene at vi skal nå alle våre mål om å sikre og stabilisere Irak».
Lederen av de amerikanske styrkene i Bagdad, Jeffery Hammond, sa at bruken av mentalt tilbakestående viste at militante grupper kunne være i ferd med å endre taktikk for å unngå sikkerhetsinnretninger i Irak, han sa også at: «Det later til at selvmordsbomberne ikke var frivillige martyrer. Disse kvinnene ble sannsynligvis brukt fordi de ikke forsto hva som foregikk og fordi det var mindre sjanse for at de ville bli undersøkt av soldater og politi».
USAs utenriksminister Condoleezza Rice kommenterte terroraksjonen med å si:«Al-Qaida er den mest brutale og korrupte bevegelsen i verden»
Den amerikanske ambassadøren i Irak, Ryan Crocker, mente at Al-Qaida hadde funnet et «ny og dødelig teknikk» og sa videre: «Det er ingenting de ikke vil gjøre, hvis de tror at det vil skape kaos og den politiske virkningen som kommer fra det».

Etterforskning

11. februar ble den fungerende sykehusdirektøren ved Bagdads mentalsykehus al-Rashad arrestert av amerikanske og irakiske militærstyrker. Han er under mistanke for å ha rekruttert de to kvinnene til å utføre selvmordsangrepene. En kilde uttalte: «De arresterte den fungerende direktøren og anklaget ham for å samarbeide med al-Qaida ved å rekruttere mentalt syke kvinner til å utføre selvmordsangrep».
Judy Davis

Privatliv

Davis ble født i Perth, og hadde en streng katolsk oppdragelse. Hun er utdannet ved Loreto Convent og Western Australian Institute of Technology, og ble uteksaminert fra National Institute of Dramatic Art (NIDA) i 1977. Hun har vært gift med skuespiller og stipendiat ved NIDA Colin Friels siden 1984. De har to barn, sønnen Jack og datteren Charlotte.
Valdres alpinsenter

Valdres alpinsenter er et vintersportssted i Valdres i Nord-Aurdal kommune, 2 timer og 15 minutters kjøring nordvest fra Oslo. Alpinsenteret består av fire skiheiser og 11 nedfarter med variabel vanskelighetsgrad. Anlegget er lokalisert på 700 moh. og går opp til 1060 moh. Terrenget er variert og passer for snowboardere og freestylere. Valdres alpinsenter har også et eget barneområde med to barneheiser. Det er overnattingstilbud på toppen av senteret, med ski inn og ut. I skianlegget finnes også skikro og skiutleie.
Den indiske fortjenstorden

Den indiske fortjenstorden (engelsk: Indian Order of Merit) er en britisk-indisk orden innstiftet i 1837 av det britiske Ostindiakompaniet til belønning av offiserer og soldater i kompaniets tjeneste for heltemodig innsats i kamp. Etter at den britisk krone overtok India som koloni i 1858 ble ordenen videreført og den ble utdelt til India og Pakistan ble selvstendige i 1947. Den er den eldste utmerkelse for mot i det britiske imperium. Opprinnelig var navnet Fortjenstordenen (Order of Merit), men dette ble i 1903 endret til Den indiske fortjenstorden. Den britiske monarken hadde året før innstiftet en egen britisk fortjenstorden. Mens Den indiske fortjenstorden ble tildelt for innsats på slagmarken, ble Britisk Indias orden tildelt for annen fortjenstfull innsats.

Inndeling

Fra innstiftelsen og fram til 1912 hadde Den indiske fortjenstorden tre klasser, kalt 1., 2. og 3. klasse. Etter at Victoriakorset ble åpnet for tildeling til indiske soldater, ble klasseinndelingen i Den indiske fortjenstorden omgjort og 1. klasse ble avskaffet. I 1945 ble inndelingen igjen omgjort, og ordenen hadde de siste årene den ble utdelt bare én klasse.
I 1902 ble det innført en egen sivil avdeling. Fra 1939 hadde denne kun én klasse.

Insignier

Ordenstegnet for Den indiske fortjenstorden består av en åttetagget fasettert stjerne med en blåemaljert midtmedaljong med korslagte sverd omgitt av en omskrift. Inntil 1939 lød innskriften «REWARD OF VALOUR». Dette ble i 1939 endret til «REWARD OF GALLANTRY». En laurbærkrans omslynger midtmedaljongen. I 1945 fikk denne en krone på toppen. For 1. klasse er stjernen i gull (forgylt), mens 2. klasse har stjerne i sølv med gullkrans rundt midtmedaljongen. For 3. klasse er både stjerne og krans i sølv.
I den sivile avdelingen hadde midtmedaljongen kongemonogrammet i stedet for korslagte sverd og omskriften lød «FOR BRAVERY».
Ordensbåndet er for den militære avdeling mørk blått med røde kantstriper, for den sivile avdeling er ordensbåndet rødt med blå kantstriper.

Tildeling

Den indiske fortjenstorden ble utelukkende tildelt indere som utmerket seg i strid. Utmerkelsen ble ikke gitt til britiske offiserer i Den britisk-indiske hær.
Dersom samme person utmerket seg flere ganger og slik gjorde seg fortjent til utmerkelsen på nytt, ble vedkommende forfremmet til en høyere klasse. Ordenens 1. klasse ble i årene 1837 til 1912 tildelt 42 soldater, 2. klasse 130 og 3. klasse 2 740. Fra 1912 til 1944 ble 28 personer hedret med ordenens øverste klasse, mens 1 547 soldater ble tildelt andre og laveste klasse.
Fra 1902 kunne ordenen også tildeles sivile for modig innsats til støtte for offentlig sikkerhet og britisk-indiske myndigheter. Bare ordenens laveste klasse ble benyttet i den sivile avdelingen. Det ble foretatt til sammen 49 tildelinger til sivile.
Den siste tildelingen fant sted i september 1947.
Med tildeling fulgte økt lønn og en livstidspensjon, som enker arvet.
Berdsk

Berdsk (russisk: Бердск) er en by i Novosibirsk oblast i Russland. Den ligger rundt 30 km sør for Novosibirsk. Innbyggertall: 90 700 (2005 est.), 88 445 (folketelling 2002), 79 252 (folketelling 1989).
Byens opprinnelige territorium ble oversvømt av Novosibirsk-reservoaret (også kjent som Obhavet) i 1957.

Historie

Den første bosetningen ble nevnt i årene 1713–1718, da russerne bygde en festning ved samløpet mellom elvene Ob og Berd. Berdsk er dermed betydelig eldre enn den langt mer kjente nabobyen Novosibirsk. Berdsk fikk innvilget bystatus i 1944.
På 1950-tallet ble byggingen av et stort vannkraftverk igangsatt ved Novosibirsk. Dette medførte at Berdsk, som lå under vannivået på det nye reservoaret, måtte flyttes. Mellom 1954 og 1957 ble bygningene i byen flyttet til et nytt sted, og det er nå bare en liten del av den opprinnelige byen igjen på sin opprinnelige beliggenhet.
I sovjettiden ble Berdsk symbolisert av tre virksomheter: Radiofabrikken, den elektromekaniske fabrikken og den kjemiske fabrikken. De siste to har også overlevd tiden etter Sovjetunionens fall. I tillegg har det kommet til bedrifter innen næringsmiddelindustrien.
Kristen von Krogh

Familie

Kristen von Krogh var sønn av sokneprest Einar von Krogh og Asta Olava f. Thorbjørnsen. Hans fødested var Gransherad i Telemark. Som prestesønn flyttet han i 1916 nordover til Mosjøen sammen med familien, og han bodde på Dolstad prestegård rett ved Dolstad kirke. Der forble de frem til 1928, da familien flyttet til Drammen.
von Krogh giftet seg i 1941 med Anne Mathilde Mentsen (1921–2007) fra Namsos i Nord-Trøndelag.

Utdannelse og yrke

Under sin oppvekst i Mosjøen og Vefsn utviklet Kristen von Krogh interesse for ornitologi. Han meldte seg i 1928 inn i Norsk ornitologisk forening. Etter eksamen artium i 1930, ett års praksis hos Treschow og militærtjeneste i Garden, begynte han i 1932 på Statens skogskole i Steinkjer. Han gikk deretter videre med treårig skogbruksutdannelse ved Norges landbrukshøgskole (1933–1936). I studietiden var han politisk aktiv. Han var med på å stifte Landbrukshøiskolens socialistiske studentlag, og i ett år var han formann i den lokale avdelingen av Norges studerende ungdoms avholdsforbund.
Som forstkandidat fikk von Krogh arbeide ved Skoghøgskolens institutt for skogskjøtsel. Etter ett år der ble han ansatt i forstvesenet, som forvaltet skoger eier av staten. Han arbeidet i Lierne, og fra 1941 var han assistent i skogforvaltningen i Innherad samtidig som han underviste ved skogskolen i Steinkjer. Fra 1945 var von Krogh skogforvalter i Grong, og i 1955 ble han skoginspektør for Nord-Norge – med kontor i hjembyen Mosjøen.  Fra 1960 var von Krogh naturverninspektør med kontor i Trondheim. Dermed arbeidet han med sine hjertesaker, nemlig naturvern og -fredning. Han var med på å fremarbeide den første nasjonalparken i Norge, Rondane nasjonalpark i 1962. Deretter arbeidet han med en plan for norske nasjonalparker.
Ved siden av sitt arbeide skrev von Krogh en rekke bøker og artikler, særlig innenfor ornitologi ogskogzoologi. Han deltok også i naturopplysningsprogrammer i NRK.
Epipedesthus

Utbredelse

Artene er kjent fra Singapore og Java.
Darbhanga (distrikt)

Demografi

Ved folketellingen i 2011 var det 3 921 971 innbyggere i distriktet, mot 3 295 789 i 2001. Den urbane befolkningen utgjør 9,69 % av befolkningen.
Barn i alderen 0 til 6 år utgjorde 17,87 % i 2011 mot 20,09 % i 2001. Antallet jenter i den alderen per tusen gutter er 928 i 2011 mot 915 i 2001.
Ye (Pingdingshan)

Ye (kinesisk: 叶县; pinyin: Yè Xiàn) er et fylke i provinsen Henan i Folkerepublikken Kina. Det ligger under byprefekturet Pingdingshan.
Fylket hadde 842 149 innbyggere i 1999.

Kulturminner

Gamlebyen Ye (Yeyi gucheng, 叶邑故城) og det gamle regjeringssetet for fylket Ye (Ye xian xianya, 叶县县衙) ble i 2006 tilføyd på Folkerepublikken Kinas liste over kulturminner.

Samferdsel

Kinas riksvei 311 løper gjennom området. Den begynner i Xuzhou, løper gjennom provinsen Anhui og videre inn i Henan der den ender opp i fylket Xixia.
Beleiringen av Barcelona i 1705

Beleiringen av Barcelona fant sted mellom 14. september og 19. oktober 1705 under den spanske arvefølgekrigen da en alliert armé som støttet den østerrikske tronpretendenten til den spanske tronen ledet av jarlen av Peterborough erobret byen Barcelona fra de fransk-spanske bourbounske forsvarerne.
Et forsøk på å gå i land hadde blitt drevet tilbake rett før i slaget ved Barcelona i 1704. Etter at byen ble erobret av Peterborough, prøvde franskmennene og spanjolene å gjenerobre byen året etter under beleiringen av Barcelona i 1706 som ble mislykket. Byen forble hos de allierte frem til 1714.
Mr. & Mrs. Smith

Handling

Forstadsekteparet John og Jane Smith oppdager at ektefellen er en leiemorder og at de selv har fått i oppdrag å drepe den andre.
George Cumine Strahan

Bakgrunn og virke

Strahan ble født i Fraserburgh i Aberdeenshire i Skottland. Etter at han utdannet seg ved Royal Military Academy i Woolwich i London, sluttet han seg til Royal Artillery–korpset i British Army som løytnant i 1857.
Han ble aide-de-camp til de siste to høykommissærene på De joniske øyer, William Gladstone og Henry Knight Storks. Da Storks ble utnevnt til guvernør på Malta i 1864, fulgte Strahan ham og tjente under hans etterfølger Patrick Grant frem til 1868 da han ble sjefssekretær på Malta. Ytterligere administrative utnevnelser fulgte på Bahamas (kolonisekretær 1868–72 og fungerende guvernør 1872–73), Lagos (1873–74), Gullkysten (guvernør 1874–76) og Windward Islands/Barbados (guvernør 1876–80).
Strahan ble utnevnt til guevrnør i Tasmania i april 1880 og ble adlet kort tid etterpå. Men han inntok ikke stillingen før han ankom Hobart i desember 1881. Den lange forsinkelsen skyldtes at Strahan fungerte som guvernør for Kappkolonien og høykommissær for det sørlige Afrika til Hercules Robinson ankom.
Han var en populær guvernør i Tasmania og regnet som oppmerksom mot utdanning, helse og jordbruksindustrien. Det ble til tider stilt spørsmål ved hans egen helse, og periodene med sykdom i løpet av hans periode skyldtes at han hadde tilbrakt så mange år i tropisk klima i Karibia og Afrika.
Strahan forlot Tasmania i oktober 1886, og returnerte til England via Melbourne. Han ble utnevnt til guvernør i Hongkong for å erstatte George Bowen, men døde i Bournemouth den 17. februar 1887 før han kunne innta stillingen.
Byen Strahan på vestkysten av Tasmania ble oppkalt etter George Strahan i 1892.
Huygens (romsonde)

Huygens er en romsonde utviklet av Den europeiske romfartsorganisasjon (ESA) og har fått navn etter den nederlandske astronomen Christiaan Huygens som levde på 1600-tallet. Sondens landing på Saturns måne Titan er en del av Cassini-Huygens-prosjektet. Romfartøyet Cassini-Huygens ble skutt opp fra jorden 15. oktober 1997. Huygens ble delt fra moderfartøyet Cassini 25. desember 2004, og landet i området Xanadu på Titan 14. januar 2005. Den landet på fast grunn. I utviklingen av sonden var det også tatt høyde for at den kunne lande i en sjø. Sonden sendte data i ca. 90 minutter etter at den hadde landet.

Oversikt

Huygens vil gjøre undersøkelser av skyene, atmosfæren og overflaten av Saturns måne Titan. Den er laget for å gå gjennom Titans atomsfære og vil med fallskjerm frakte instrumenter helt ned til Titans overflate. Huygens-systemet består av selve sonden, som vil lande på Titan, og instrumenter (PSE) på romfartøyet. Disse instrumentene inneholder elektronikk for å spore sonden, til å hente data under landingen og til å prosessere data for overføring  til moderfartøyet. Denne informasjonen overføres så videre til jorda.
Sonden har vært «sovende» gjennom den 6,7 år lange ferden, med unntak av tester. Disse testene har fulgt forhåndsprogrammerte rutiner, og resultatene er blitt analysert av eksperter.
Før sonden ble separert fra moderfartøyet 25. desember 2004, ble det gjort en siste test. Instrumentene ble så lastet med presis informasjon for landingssystemet (som ble slått på 15 minutter før Huygens gikk inn i Titans atomsfære), så ble sonden løst fra moderfartøyet og gikk i 22 dager uten å bruke noen instrumenter med unntak av en klokke som ville si fra når sonden skulle «våkne».
Hovedmålet var en fallskjermlanding gjennom Titans atmosfære. Batteriene og alle andre ressurser var laget for 153 minutter, noe som tilsvarer en maksimal landingstid på 2,5 time pluss minst tre tilleggsminutter (og mulig en halvtime eller mer) på Titans overflate. Sondens radioforbindelse ble aktivert tidlig under landingen, og moderfartøyet «lyttet» til sonden i de neste tre timene, inkludert landingen og de første tretti minuttene etter landing. Ikke lenge etter den ca. tre timer lange kommunikasjonen, ble Cassinis antenne (HGA) rettet bort fra Titan og mot jorden. Overføringen av informasjon kunne starte.

Funn på Titan

Funn som er gjort til nå tyder på at landingsområdet er nær en kystlinje eller en sjø. Bildene viser at det finnes elver med noe som kan være en sjø av flytende metan med en øy og kystlinje. Det kan være isbiter spredd over den orange overflaten, der mesteparten er dekket av en tynn dis av metan. Instrumentene fant en tykk sky eller dis i omtrent 18-20 kilometer over Titans overflate, som er et mulig reservoar for metan på overflaten.
18. januar 2004 ble det sagt fra ESA at Huygens landet i "Titanian mud", og at landingsstedet er estimert til å ligge innenfor den hvite sirkelen på bildet til høyre. Forskerne ved ESA gav også et første profil av sondens trajektorie under landingen.
Initiativ for Etisk Handel

Initiativ for etisk handel (IEH) er en medlemsorganisasjon og Norges største nettverk av bedrifter, organisasjoner og offentlig virksomheter som jobber forpliktende og systematisk med etisk handel. IEHs formål er å fremme ansvarlige og bærekraftige leverandørkjeder, slik at internasjonal handel bidrar til å ivareta menneske- og arbeidstakerrettigheter, bærekraftig utvikling, og forsvarlig miljøhåndtering. Organisasjonen ble opprettet 27. november 2000 av LO, Kirkens Nødhjelp, Coop og Virke. IEH er formelt uavhengig, men samarbeider tett med likesinnede organisasjoner nasjonalt og internasjonalt, og med lokal ekspertise i mange produsentland.
Initiativ for etisk handel (IEH) er en medlemsorganisasjon for bedrifter, organisasjoner og offentlige virksomheter. Per oktober 2017 var antall medlemmer 165, hvorav 23 fra offentlig sektor. IEHs medlemmer forplikter seg til årlig rapportering om status og fremdrift i arbeidet med etisk handel. Som del i arbeidet får medlemmer tilgang til kurs, nettverk og erfaringsutveksling, seminarer og rådgivning.
Organisasjonen er hovedsakelig finansiert av medlemskontingenter og støtte fra norske myndigheter.
Daglig leder i IEH er Heidi Furustøl, og styreleder er Ellen Behrens,
Anoplognathus

Utseende

Middelsstore, avlangt-ovale biller med forholdsvis korte og kraftige bein. Oversiden er gjerne naken og blank, ofte rødbrun på farge, eller metallisk farget. Pronotum er vanligvis glatt og blankt, dekkvingene mer eller mindre kraftig punkterte.

Levevis

Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.

Utbredelse

Slekten er utbredt i Australia.
Scoundrel Club

Scoundrel Club er en japansk musikk-EP med a-ha, utgitt i 1987.
Fort Malakov

Fort Malakov under Krimkrigen

Fort Malakov var heftig omstridt under den nesten ett år lange beleiringen av Sevastopol. Etter at fortet ble erobret av franske styrker under kommando av marskalk Pélissier, den senere hertugen av Malakov (fransk: Duc de Malakoff), og general Patrice de Mac-Mahon 8. september 1855, måtte de russiske forsvarerne rømme byen Sevastopol, og dermed var Krimkrigens mest intense fase over. Festningen gjorde det mulig å kontrollere Sevastopol havn, så russerne sprengte anleggene før de trakk seg tilbake. 
Under beleiringen av Sevastopol måtte russerne gi opp sine festningsanlegg langs Svartehavet, og dermed raknet også russernes gamle håp om å dominere Svartehavet og få fri tilgang til Middelhavet og verdenshavene via Bosporos.
The Matrix Reloaded

Handling

Seks måneder etter hendelsene i første film er Neo og Trinity blitt kjærester. Morpheus fåt en beskjed fra kaptein Niobe som ber om et hastemøte av alle skipene til Zion som har bekreftet at dens siste overføringen fra Osiris. Det er en fiendtlig maskinhær borrer seg mot Zion og vil nå fram innen 72 timer. Kommandant Lock beordrer alle skip om vende hjem for å delta i forsvaret. Morpheus ber om at ett skip blir igjen for å kunne kontakte Orakelet. Caduceus får en beskjed fra Orakelet og Nebuchadnezzar tar risikoen med å dra ut slik at Neo kan kontakte henne. En i mannskapet til Caduceus, Bane, møter agent Smith som overtar Banes avatar. Smith benytter seg av denne for å forlate Matrix og få kontroll over Banes virkelige kropp.
Xpert TV

Xpert TV er en costaricansk fjernsynskanal som opereres av Teletica. Den befinner seg på kanalplass 33, og het opprinnelig Canal 33. Kanalens slagord er «Todo lo que necesita saber de boca de los Expertos» («Alt du trenger å vite fra ekspertenes munn»).
Barada

Kilder

Nevnte sted i Andre kongebok